Proposta għal regolament tal-Parlament ewropew u tal-Kunsill dwar l-informazzjoni tal-passiġġieri tat-trasport bl-ajru dwar l-identità tal-kumpanija ta’ l-ajru li qiegħda topera t-titjira u dwar il-komunikazzjoni ta’ l-informazzjoni tas-sigurtà mill-Istati Membri (Test b’rilevanza għaż-ŻEE) /* KUMM/2005/0048 finali - COD 2005/0008 */





Brussel 16.2.2005 KUMM(2005) 48 finali 2005/0008 (COD) Proposta għal REGOLAMENT TAL-PARLAMENT EWROPEW U TAL-KUNSILL dwar l-informazzjoni tal-passiġġieri tat-trasport bl-ajru dwar l-identità tal-kumpanija ta’ l-ajru li qiegħda topera t-titjira u dwar il-komunikazzjoni ta’ l-informazzjoni tas-sigurtà mill-Istati Membri (Test b’rilevanza għaż-ŻEE) (preżentata mill-Kummissjoni) MEMORANDUM TA' SPJEGAZZJONI 1. Il-ħtieġa għall-azzjoni li ttejjeb is-sigurtà L-Istatistika turi (ara t-tabella ta’ hawn taħt) li l-inċidenti tat-trasport ta’ l-ajru saru xi ħaġa rari ħafna fl-Ewropa. Fl-2003, 5 minn nies mietu f’ inċidenti tat-trasport ta’ l-ajru li seħħew fit-territorju ta’ l-UE. Dan għandu jitqabbel per eżempju ma’ ’l fuq minn 63, 47 miljun passiġġier li vvjaġġa matul l-istess perijodu minn ajruport ewlieni wieħed (dak ta’ Londra-Heathrow)[1]. [pic] Dan il-livell għoli ta’ sigurtà huwa dovut għal sforzi permanenti mhux biss sabiex l-operat jinżamm bla periklu iżda wkoll sabiex kontiwament jittejjeb il-livell ta' sigurtà. Skond dan, ir-rata ta’ fatalitajiet dovuti għall-inċidenti tat-trasport ta’ l-ajru għadha titjieb, l-istess bħal ma n-numru ta’ nies li jmutu f’ inċidenti ta’ l-ajru qiegħed jonqos filwaqt li n-numru ta’ passiġġieri qiegħed jiżdied. Is-sorveljanza tas-sigurtà hija rregolata madwar id-dinja fil-qafas tal-Konvenzjoni ta’ Chicago ta’ l-1944 dwar l-Avjazzjoni Ċivili Internazzjonali u hija bbażata fuq l-istandards żviluppati mill-Organizzazzjoni Internazzjonali ta’ l-Avjazzjoni Ċivili maħluqa minn dik il-Konvenzjoni. Fil-qosor, il-vetturi ta’ l-ajru ssirilhom superviżjoni, b’mod speċjali fejn jikkonċerna l-konformità tagħhom mal-kondizzjonijiet mitluba għas-sigurtà, mill-pajjiż minn fejn joriġinaw, jiġifieri l-pajjiż li ħarġilhom il-liċenzja tagħhom ta’ operat u/jew il-pajjiż ta’ reġistru tal-vettura ta’ l-ajru li joperaw. B’mod estensiv ħafna, din is-sistema żgurat matul dawn l-aħħar ħamsin sena li l-livelli tas-sigurtà huma adegwati. Minkejja dan, l-applikazzjoni stretta ta’ standards internazzjonali u l-infurzar tal-kriterji ta’ kwalità bħalissa mhumiex garantiti b’ mod indaqs madwar id-dinja. Fi ħdan l-UE, il-proċeduri ta’ sigurtà huma bbażati fuq il-leġislazzjoni tal-Komunità[2] inforzata b’ mod rigoruż, li jiżguraw livelli għolja ta’ sigurtà msemmija hawn fuq. B’ mod partikolari, il-ħolqien f’l-2002 ta’ l-Aġenzija tas-Sigurtà ta’ l-Avjazzjoni Ewropea (EASA) immarka tappa fundamentali fl-applikazzjoni uniformi tal-kondizzjonijiet mitluba għas-sigurtà billi pprovda “ one-stop shop ” għall-iċċertifikar tan-navigabilità tal-prodotti kollha ta’ l-ajrunawtika inklużi l-organizzazzjonijiet tad-disinn, il-manifattura u l-manutenzjoni. Hekk kif inhu diġà previst skond ir-Regolament (EK) Nru 1592/2002[3], l-estensjoni ppjanata tal-kompetenza ta’ l-EASA se tiżgura li l-firxa sħiħa ta’ operat ta’ l-ajru dalwaqt se taqa’ taħt ir-responsabilitajiet ta’ l-Aġenzija. Bħala konsegwenza, il-kontroll strett tas-sigurtà tad-disinn, il-manifattura, il-manutenzjoni u l-operat tal-prodotti u l-komponenti ajrunawtiċi kif ukoll ta’ l-organizzazzzjonijiet u l-persuni involuti f’ dawn l-attivitajiet stabbiliti fil-Komunità, iddisinjati sabiex iħarsu l-pubbliku li qiegħed jivvjaġġa, il-ħaddiema tat-trasport ta’ l-ajru u ċ-ċittadini li jgħixu fl-inħawi ta’ l-ajruporti, huwa f’ postu. Barra l-UE, il-livelli ta’ sigurtà jiddependu mill-effettività ta’ proċeduri ta’ sorveljanza applikabbli f’ pajjiżi terzi. Sabiex jiżgura livell għoli ta’ sigurtà ta’ avjazzjoni ta' l-inġenji ta’ l-ajru li jtiru ’l ġewwa lejn il-Komunità, ’il barra minnha jew fi ħdanha, il-Parlament Ewropew u l-Kunsill adottaw dan l-aħħar id-Direttiva 2004/36/KE dwar is-sigurtà ta’ l-inġenji ta’ l-ajru ta’ pajjiżi terzi li jużaw l-ajruporti tal-Komunità[4], li tipprevedi sistema armonizzata ta’ spezzjoni ta’ inġenji ta’ l-ajru barranin meta jużaw ajruporti Ewropej. Barra minhekk, din id-Direttiva tipprevedi dwar l-iskambju ta’ informazzjoni bejn l-Istati Membri u l-possibilità li jkunu estiżi għall-Komunità sħiħa l-miżuri meħuda minn Stat Membru wieħed kontra inġenju ta’ l-ajru jew operatur ta’ pajjiż terz li ma jkunx konformi ma’ l-istandards internazzjonali tas-sigurtà. Din is-sistema armonizzata ta’ spezzjoni hija bbażata fuq proċeduri diġà ppruvati u fis-seħħ fil-qafas ta’ l-hekk imsejjaħ “Programm SAFA” (Valutazzjoni tas-Sigurtà ta’ Inġenji Barranin ta’ l-Ajru ( Safety Assessment of Foreign Aircraft )) żviluppat mill-Konferenza Ewropea ta’ l-Avjazzjoni Ċivili mill-1996. Waqt l-hekk imsejħa “spezzjonijiet fil-mitjar”, kampjun ta’ inġenji ta’ l-ajru, li niżlu l-art fl-ajruporti Ewropej huma eżaminati sabiex isir magħruf jekk jikkonformawx ma' l-istandards internazzjonali ta' sigurtà li huma applikabbli madwar id-dinja, li jinsabu fl-Annessi 1, 6, u 8 tal-Konvenzjoni ta' Chicago. Kwalunkwe nuqqas ta’konformità, dak li jissejjaħ "sejba", jiġi osservat u skond il-gravità tal-ksur tas-sigurtà ta' l-inġenju ta' l-ajru, tista’ tintalab il-korrezzjoni immedjata jew il-ġustifikazzjoni li l-inġenju ta’ l-ajru jitwaqqaf millijopera. Fil-qosor, id-Direttiva “SAFA” tobbliga lill-Istati Membri sabiex jistabbilixxu mekkaniżmu għal ġbir ta’ informazzjoni li jagħtihom is-setgħa li jidentifikaw operaturi potenzjalment perikolużi u sabiex iwettqu “spezzjonijiet fil-mitjar” sabiex jivvalutaw jekk l-inġenji ta’ l-ajru li qegħdin jużaw l-ajruporti tal-Komunità jikkonformawx ma’ l-istandards internazzjonali ta’ sigurtà. L-informazzjoni miġbura u r-rapporti ta’ l-ispezzjonijiet li twettqu huma soġġetti għal skambju ta’ informazzjoni bejn l-Istati Membri kollha sabiex ikollhom is-setgħa li jiddeċiedu dwar spezzjonijiet eventwali jew sabiex jivvalutaw jekk xi nuqqasijiet li kien hemm qabel kienux rettifikati. Barra minhekk, id-Direttiva stabbiliet proċedura li biha il-Kummissjoni tista' biss tirrakkomanda li miżuri meħuda minn Stat Membru jkunu estiżi għall-Komunità kollha. Minkejja dan, fit-3 ta’ Jannar 2004 ajruplan tal-passiġġieri li kien qiegħed iġorr 148 persuna fi triqtu lejn Pariġi ġġarraf ftit wara li nqata’ mill-art fil-lokalità turistika Eġizzjana ta' Sharm-El-Sheikh, u qatel lil kull min kien qiegħed fuqu. Wara l-inċident ħareġ li l-kumpanija ta’ l-ajru skedata sabiex topera t-titjira, dak iż-żmien ta’ l-inċident, kienet ipprojbita milli ttir lejn l-Iżvizzera minħabba tħassib dwar il-livell ta’ sigurtà tagħha, għalkemm kienet awtorizzata f' uħud mill-Istati Membri. Sa llum, il-kawża ta’ l-inċident baqgħet mhijiex magħrufa b’ ċertezza. L-investigazzjoni għadha għaddejja u l-konklużjonijiet dwar ir-raġunijiet li wasslu għall-katastrofi huma għalhekk qabel waqthom. L-inċident f’Sharm-el-Sheikh wera li jinħtieġu regoli aktar stretti minn dawk li hemm bħalissa biex l-ispezzjonijiet tal-mitjar isiru obbligatorji u jobbligaw lill-Istati Membri jipparteċipaw fi skabju usa’ ta’ informazzjoni u japplikaw miżuri komuni skond ir-riżultati ta’ dawn il-kontrolli. L-għan tal-proposta leġislattiva preżenti huwa l-ewwelnett li tittejjeb il-pożizzjoni tal-passiġġieri fil-konfront ta’ l-industrija ta’ l-ajru. Għal dan il-għan hemm il-proposta li l-passiġġieri jingħataw id-dritt li jkunu informati dwar l-identità tal-kumpanija li qiegħda topera t-titjira/titjiriet, li pprenotaw u, b' mod parallel, li jisaħħaħ l-obbligu tal-komunikazzjoni ta’ informazzjoni relatata mas-sigurtà mill-Istati Membri. Ta' min jinnota li inġenji ta' l-ajru minn pajjiżi terzi jistgħu jitwaqqfu milli joperaw jew jinżammu milli jtiru 'l ġewwa mill-Komunità jew 'il barra minnha, għal bosta raġunijiet, l-aħħar fosthom iżda mhux l-anqas, dawk li jinsabu fid-Direttiva SAFA. Meta jasal il-waqt, il-Kummissjoni biħsiebha tagħmel proposti sabiex issaħħaħ is-sistema li hemm bħalissa ta' l-ispezzjonijiet ta' sigurtà bbażati fuq id-Direttiva "SAFA" 2004/36/KE. Il-Kummissjoni bħalissa qiegħda teżamina l-aħjar mod kif tintroduċi bidliet fl-aktar mod effiċjenti billi tagħmel użu mill-possibilitajiet li huma offruti bl-implementazzjoni ta’ miżuri li jaffettwaw il-kontenut tal-proċeduri annessi mad-Direttiva “SAFA”. Miżuri oħrajn b’firxa usa’, possibilment permezz ta’ modifika tad-Direttiva, jistgħu jkunu li tkun introdotta sistema ta’ twissija li tiżgura li l-kwistjonijiet importanti ta’ sigurtà jinġiebu għall-attenzjoni ta’ l-ispetturi ta’ l-Istati Membri kollha u li jinħareġ sett ta' proċeduri ddettaljati li wieħed għandu jsegwi. Dan it-tip ta’ pass jgħin sabiex titejjeb il-kwalità u l-istandarizzazzjoni ta’ l-informazzjoni, jkun hemm analiżi aqwa ta’ l-informazzjoni disponibbli u possibilità aħjar li jinkixfu żoni bi problemi. Barra minn hekk, il-proposti ta’ modifika jieħdu in kosiderazzjoni inizjattivi internazzjonali bħall-Verifika tas-Sigurtà ta’ l-Operat – Operational Safety Audit (IOSA) li tikkonsisti f' li tipprovdi programm standarizzat ta’ verifika bbażat fuq standards rikonoxxuti internazzjonalment u sistema strutturizzata sabiex kullħadd ikollu informazzjoni relatata mal-verifika. Ta’ min jinnota, li l-miżuri ta’ hawn fuq jeħtieġu taħriġ komuni aqwa għall-ħaddiema involuti u l-użu ta’ l-esperjenza tal-Komunità fil-qasam ta’ l-skambju tal-ħaddiema mill-Istati Membri differenti. Meta jagħmlu hekk l-ispetturi jkunu qegħdin jakkwistaw għarfien aħjar ta’ l-aqwa prassi li dan imbagħad joħloq il-fiduċja u l-kunfidenza meħtieġa għal ħidma f’ sistema koerenti mifruxa mal-Komunità. Barra minn dawn il-miżuri tekniċi, jista’ jinħtieġ li jkunu kkunsidrati aktar azzjonijiet komuni kontra operaturi li jitqiesu bħala perikolużi billi tingħata aktar pubbliċità meta inġenji ta’ l-ajru jitwaqqfu milli joperaw u billi jittieħdu miżuri komuni b’aktar determinazzjoni kontra pajjiżi terzi li ma jissodisfawx ir-responsabilitajiet ta’ sorveljanzatagħhom fuq l-istess linji tal-proposta inizjali tal-Kummissjoni ta' l-1997 li tnaqqas ħafna l-effett tagħha.. 2) Il-ħtiega għal azzjoni sabiex tiżdied it-trasparenza Sabiex tingħata setgħa lill-passiġġieri ta’ l-ajru ħalli jagħżlu titjira b’ tagħrif aqwa dwar il-kumpanija li qiegħda topera, fil-ħin li jipprenotaw, il-passiġġieri għandhom ikunu jistgħu jsiru jafu liema vettura qiegħda topera t-titjira. Wara l-inċident ta’ Sharm-el-Sheikh, inħasset minn kullħadd il-ħtieġa li l-passiġġieri għandhom ikunu nfurmati dwar l-identità preċiża tal-kumpanija li fil-fatt tittrasporthom. Livell ogħla ta’ trasparenza jwassal biex il-kumpaniji jsaħħu l-impenn tagħhom ta' sigurtà. Illum diġà, fil-parti l-kbira tal-każijiet, il-passiġġieri jafu liema hija l-kumpanija li qiegħda topera t-titjijra li jipprenotaw. Min-naħa waħda, jekk iħallsu għal titjira bħala prodott uniku, jkunu xtraw servizz ta’ linja ta’ l-ajru speċifika u identifikata. Hemm żewġ prassi ta' l-industrija li kultant jistgħu jwasslu għal sitwazzjoni fejn il-kumpanija li biegħet it-titjira taħt il-marka tagħha fil-fatt ma toperahiex. Waħda minn dawn il-prassi hija code sharing , fejn żewġ linji ta’ l-ajru jiftiehmu li jbiegħu s-siġġijiet ta’ numru ta’ titjiriet taħt iż-żewġ ismijiet rispettivi tagħhom, għalkemm uħud mit-titjiriet joperahom waħda mill-kumpaniji biss u l-oħrajn jigu operati mill-kumpanija l-oħra. Għalhekk huwa possibbli li tixtri biljett mil-linja ta’ l-ajru ‘x’, iżda li fil-fatt tirkeb fuq il-linja ta’ l-ajru ‘y’. Iżda, jekk passiġġier jipprenota titjira bħala prodott uniku permezz ta’ sistema ta’ prenotazzjoni kompjuterizzata (SPK)[5], il-Kodiċi ta’ Kondotta ta’ l-UE għal din it-tip ta’ SPK diġà tagħmilha mandatorja li tidher il-kumpanija li qiegħda topera. Dan l-obbligu ma jeżistix għal prenotazzjonijiet diretti mil-linji ta' l-ajru mingħajr l-involviment ta' SPK, per eżempju permezz tal-bejgħ fuq l-internet. Madankollu, il-parti l-kbira tal-linji ta’ l-ajru Ewropej li jipprattikaw l-iskambju tal-kodiċi ffirmaw għall-Impenji tas-Servizzi tal-Passiġġieri tal-Linji ta’ l-Ajru – Airline Passenger Service Commitments (APSC)[6], li jikkommettu ruħhom li jipprovdu din l-informazzjoni fuq bażi volontarja. Jidher li dan l-impenn huwa rrispettat f’ bosta każijiet. Il-prassi l-oħra li tista’ taħbi l-kumpanija ta’ l-ajru li qiegħda topera titjira hija dik hekk imsejħa wet lease , fejn linja ta’ l-ajru tikri ajruplan inkluż l-ekwipaġġ tiegħu minn linja ta’ l-ajru oħra. Mhijiex mandatorja għall-SPK li turi din l-informazzjoni. Iżda, din il-prassi mhijiex mifruxa daqs il- code-sharing , u hija koperta bl-istess mod mill-APSC. Min-naħa l-oħra, f’dak li jikkonċerna titjiriet mixtrija bħala parti minn pakkett ta’ vvjaġġar, bħalissa mhemm l-ebda obbligu jew impenn ta’ l-industrija sabiex il-passiġġieri jkunu informati dwar l-identità tal-kumpanija ta’ l-ajru li qiegħda topera. Minkejja dan, parti sostanzjali mill-industrija diġà tipprovdi din l-informazzjoni fuq bażi volontarja bħala għodda kummerċjali. Fil-prinċipju hija ħtieġa ovvja għall-ħarsien tal-konsumatur li l-passiġġieri għandhom ikollhom id-dritt li jkunu jafu min se jkun qiegħed jipprovdi element ewlieni tal-pakkett ta’ btala jew titjira li qegħdin jixtru li fih kollox inkluż fil-prezz. Ħadd ma jistenna li l-konsumaturi, per eżempju, jibqgħu fid-dlam dwar il-lukanda li se joqgħodu fiha. Il-miżuri proposti huma mmirati bir-reqqa sabiex jiżguraw is-sigurtà tal-passiġġieri, filwaqt li jżommu f’livell minimu kwalunkwe miżura li tista’ tħalli impatt negattiv fuq il-kompetittività ta’ l-industrija ta’ l-ivvjaġġar, b’mod partikolari billi żżomm flessibilità fl-għażla tal-kumpanija li qiegħda topera t-titjira. Filwaqt li verifika ta' l-impatt estiż seta' jkun iġġustifikat - notevolment li kieku miżuri aktar komprensivi kienu meħtieġa –in-natura tal-kondizzjonijiet proposti (b’mod partikolari, l-urġenza tal-miżuri li għandhom jittieħdu u l-ħtieġa li ma titħalliex li sseħħ l-adozzjoni ta’ bosta regoli nazzjonali. Minkejja dan, bejn iż-żmien ta’ prenotazzjoni u l-proviżjoni tas-servizz jista’ jkun hemm żmien twil u jistgħu jinħtieġu tibdiliet ta’ l-arranġamenti oriġinali. Il-possibilità li tirreaġixxi bi flessibilità għall-iżviluppi tas-suq hija fattur ewlieni għas-suċċess fl-industrija ta’ l-ivvjaġġar. Aktar minn hekk, raġunijiet tekniċi jistgħu jwasslu sabiex dawk li jipprovdu s-servizz, kemm il-linji ta’ l-ajru u kemm l-organizzaturi tat-turs, ikollhom ibiddlu l-kumpanija ta’ l-ajru fi żmien qasir ħafna, per eżempju jekk difett tekniku ta’ ajruplan jagħmilha indispensabbli li jintuża l-ajruplan ta’ linja ta’ l-ajru oħra. Huwa għalhekk meħtieġ li jsir bilanċ tal-kondizzjonijiet mitluba għat-trasparenza u l-flessibilità. It-trasparenza titlob li kwalunkwe bidla fil-kumpanija ta’ l-ajru li qiegħda topera titjira tiġi nnotifikata mill-ewwel lill-passiġġieri affettwati; il-flessibilità titlob li linja ta’ l-ajru u l-organizzaturi tat-turs ikunu jistgħu jaqilbu fi żmien qasir il-kumpanija ta’ l-ajru li qiegħda topera t-titjira mingħajr ma jaqilgħu aktar xkiel għall-operat tagħhom. Sabiex ikun żgurat li l-kumpanija kontraenti ta’ l-ajru tista’ toffri prezzijiet attraenti, per eżempju fil-każ ta’ btajjel bħala pakkett ipprovduit minn organizzaturi tat-turs, u filwaqt li jittieħed in konsiderazzjoni l-fatt li pakketti ta' l-ivvjaġġar huma spiss prenotati ħafna minn qabel meta jseħħ il-vjaġġ proprju, huwa importanti li l-kumpanija jew il-kumpaniji kontraenti ta’ l-ajru jkollhom il-flessibilità li jagħmlu tibdil tal-kumpanija jew kumpaniji ta’ l-ajru li qegħdin joperaw it-tijira li għandhom il-ħsieb li jużaw sakemm il-passiġġier ikun infurmat dwar kwalunkwe tibdila tal-kumpanija jew il-kumpaniji li qegħdin joperaw it-titjira. Għalhekk, il-passiġġieri għandu jkollhom id-dritt li jkunu jafu fi kwalunkwe każ l-identità tal-kumpanija li qiegħda topera t-titjiriet tagħhom. Fir-rigward tal-ġejjieni, il-Kummissjoni se teżamina jekk il-provvista ta’ din l-informazzjoni toffrix biżżejjed ħarsien lil passiġġieri. Iżda t-trasparenza hija l-prinċipju fundamentali li se japplika wkoll bejn l-Istati Membri. Għal din ir-raġuni, ir-Regolament preżenti se jinkludi obbligu ġenerali għall-Istati Membri sabiex iwettqu skambju ta’ informazzjoni bejniethom li tirrelata mas-sigurtà ta' l-operaturi ta' l-ajru, sabiex jiżguraw infurzar effettiv, konsistenti u uniku tad-deċiżjonijiet ta' sigurtà ma’ l-Ewropa kollha. 2005/0008 (COD) Proposta għal REGOLAMENT TAL-PARLAMENT EWROPEW U TAL-KUNSILL dwar l-informazzjoni tal-passiġġieri ta’ l-ajru dwar l-identità tal-kumpanija li qiegħda topera t-titjirau dwar il-komunikazzjoni ta’ l-informazzjoni tas-sigurtà mill-Istati Membri (Test b’rilevanza għaż-ŻEE) Il-PARLAMENT EWROPEW U L-KUNSILL TA' L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 80(2) tiegħu, Wara li kkunsidraw il-proposta mill-Kummissjoni[7], Wara li kkunsidraw l-opinjoni tal-Kumitat Ekonomiku u Soċjali Ewropew[8], Wara li kkunsidraw l-opinjoni tal-Kumitat tar-Reġjuni[9], Jaġixxu skond il-proċedura stipulata fl-Artikolu 251 tat-Trattat[10], Billi: (1) L-azzjoni mill-Komunità fil-qasam tat-trasport ta’ l-ajru għandha l-għan, fost għanijiet oħra, li tiżgura livell għoli ta’ ħarsien għall-passiġġieri minn riskji ta’sigurtà. Barra minhekk, għandu jingħata rendikont sħiħ tal-kondizzjonijiet mitluba tal-ħarsien tal-konsumatur in ġenerali. (2) Sabiex il-qafas ta’ kopetittività fit-trasport ta’ l-ajru jaħsad l-aqwa benefiċċji possibbli għall-kumpaniji u passiġġieri, huwa importanti li l-konsumaturi jirċievu biżżejjed informazzjoni sabiex ikunu jistgħu jwettqu għażliet ibbażati fuq din l-informazzjoni. (3) L-identità tal-kumpanija ta’ l-ajru li qiegħda topera t-titjira li qiegħda fil-fatt twettaq is-servizz hija informazzjoni bażika. Iżda, konsumaturi li jipprenotaw titjira mhumiex dejjem informati dwar l-identità tal-kumpanija ta’ l-ajru li fil-fatt qiegħda topera t-titjira ta’ l-ajru. (4) Id-Direttiva tal-Kunsill 90/314/KEE tat-13 ta’ Ġunju 1990 dwar l-ivvjaġġar bħalapakkett , btajjel bħala pakket u turs bħala pakkett[11] tipprevedi sett ta’ informazzjoni li għandu jkun disponibbli għal konsumaturi, iżda ma jinkludix l-identità tal-kumpanija li qiegħda topera t-titjira. (5) Ir-Regolament tal-Kunsill (KEE) Nru 2299/89[12] hekk kif emendat bir-Regolament (KE) Nru 323/1999 dwar il-kodiċi ta’ kondotta għas-Sistemi ta’ Prenotazzjoni Kompjuterizzata (SPK)[13] jintitola l-konsumaturi li jipprenotaw titjira permezz ta’ sistema ta’ prenotazzjoni kompjuterizzata li jkunu infurmati dwar l-identità tal-linja ta’ l-ajru li tkun qed topera. Minkejja dan, anki fit-trasport ta’ l-ajru skedat, teżisti prassi ta’ l-idustrija, bħall- wet lease , jew il- code-sharing jekk il-prenotazzjoni ssir mingħajr SPK, fejn il-kumpanija ta' l-ajru li biegħet it-titjira taħt isimha fil-fatt ma toperahiex u fejn bħalissa mhemm l-ebda dritt legali tal-passiġġier li jkun iformat dwarl-identità tal-kumpanija ta' l-ajru li fil-fatt qiegħda topera s-servizz. (6) Għalkemm dawn il-prassi jżidu l-flessibilità u jippermettu proviżjoni aħjar ta’ servizzi għal passiġġieri, ċertu numru ta’ tibdiliet ta’ l-aħħar minuta ma jistgħux ikunu evitati minħabba raġunijiet tekniċi u jikkontribwixxu għas-sigurtà tat-trasport ta’ l-ajru, din il-flessibilità għandha tkun ibbilanċjata bl-informazzjoni. (7) Li tittejjeb il-komunikazzjoni ta’ l-informazzjoni relatata mas-sigurtà ta’ l-operaturi ta’ l-ajru mill-Istati Membri huwa essenzjali sabiex jitjieb il-livell ta' sigurtà tat-trasport ta' l-ajru fl-Ewropa. (8) Il-Kummissjoni għandha tanalizza l-applikazzjoni ta’ dan ir-Regolament u, wara perijodu suffiċjenti, għandha tirrapporta l-effiċjenza tad-dispożizzjonijiet tiegħu, ADDOTTAW DAN IR-REGOLAMENT: Artikolu 1 Suġġett Ir-Regolament jistabbilixxi regoli sabiex jiżgura li l-passiġġieri ta' l-ajru huma informati dwar l-identità tal-kumpanija ta' l-ajru li qiegħda topera t-titjiriet li qegħdin jivvjaġġaw fuqhom u jistabbilixxi obbligu ta' skambju ta' informazzjoni dwar is-sigurtà bejn l-Istati Membri. Artikolu 2 Definizzjonijiet Għall-iskop ta' dan ir-Regolament, id-definizzjonijiet segwenti għandhom japplikaw: ‘kumpanija ta’ l-ajru’ tfisser impriża tat-trasport bl-ajru li għandha liċenzja valida sabiex topera; ‘kuntratt ta’ ġarr’ tfisser kuntrattt għas-servizzi ta’ trasport ta’ l-ajru jew li jinkludihom. ‘kumpanija kontraenti ta’ l-ajru’ tfisser dik il-kumpanija li tikkonkludi kuntratt ta’ ġarr ma’ passiġġier. Jekk il-kuntratt jinkludi pakkett li fih kollox inkluż fil-prezz, il-kumpanija kontraenti hija l-organizzatur tat-tur. ‘kumpanija ta’ l-ajru li qiegħda topera’ tfisser kumpanija ta’ l-ajru li qiegħda twettaq jew biħsiebha twettaq titjira taħt kuntratt ta’ ġarr ma’ passiġġier, jew f’ isem persuna oħra, legali jew naturali, li għandha kuntratt ta’ ġarr ma’ dak il-passiġġier; ‘pakkett li fih kollox inkluż fil-prezz’ tfisser dawk is-servizzi definiti fl-Artikolu 2, punt 1, tar-Direttiva 90/314/KEE fuq pakketti ta’ vvjaġġar, btajjel u turs li għandhom kollox inkluż fil-prezz.. ‘prenotazzjoni’ tfisser il-fatt li passiġġier għandu biljett jew prova oħra, li jindika li l-prenotazzjoni ntlaqgħet u ġiet irreġistrata mill-kumpanija ta’ l-ajru jew organizzatur tat-tur Artikolu 3 Firxa 1. Dan ir-Regolament se japplika għal proviżjoni tas-servizzi tat-trasport ta’ l-ajru meta t-tluq tat-titjira hija minn ajruport li jinsab fit-territorju ta’ Stat Membru li għalih japplika t-Trattat jew minn ajruport li jinsab f’ pajjiż terz, jekk it-titjira tagħmel parti minn vjaġġ li beda fil-Komunità, sakemm il-kumpanija kontraenti għandha sede uffiċjali ta’ kumpanija ta’ l-ajru li tinsab fil-Komunità 2. Ir-Regolament se japplika kemm jekk it-titjira hija skedata jew mhux skedata, u kemm jekk it-titjira tagħmel parti minn pakkett jew le. 3. Dan ir-Regolament mhuwiex se jaffettwa d-drittijiet tal-passiġġieri taħt id-Direttiva 90/314/KEE u r-Regolament tal-Kunsill (KEE) Nru 2299/89 dwar kodiċi ta’ kondotta għas-sistemi ta’ prenotazzjoni kompjuterizzata. Artikolu 4 Skambju ta' informazzjoni 1. L-Istati Membri għandhom jippubblikaw lista ta’ l-operaturi kollha li huma pprojbiti mill-ispazju ta’ l-ajru tiegħhom jew li huma soġġetti għal restrizzjonijiet tad-drittijiet tat-traffiku minħabba raġunijiet ta’ sigurtà. Il-lista se tkun disponibbli għall-Istati Membri kollha tal-Kummissjoni. Il-Kummissjoni se tippubblika lista kkonsolidata ta’ dawn l-operaturi. 2. Il-Kummissjoni se tieħu miżuri xierqa sabiex tiffaċilita l-iskambju ta’ informazzjoni msemmi fil-paragrafu 1. Artikolu 5 Informazzjoni dwar l-identità tal-kumpanija li qiegħda topera t-titjira 1. Il-kumpanija kontraenti għandha tinforma lill-passiġġier dwar l-identità tal-kumpanija ta’ l-ajru li qiegħda topera mal-prenotazzjoni. 2. Il-kumpanija kontraenti għandha minnufih tinnotifika lill-passiġġier jekk tinbidel il-kumpanija li qiegħda topera wara l-prenotazzjoni, tkun xi tkun ir-raġuni tal-bidla. Artikolu 6 Informazzjoni u reviżjoni Mhux aktar tard minn ħames snin wara d-dħul fis-seħħ ta' dan ir-Regoalment il-Kummissjoni se tagħmel rapport lill-Parlament Ewropew u lill-Kunsill dwar l-applikazzjoni ta' dan ir-Regolament. Dan ir-rapport għandu jkun akkumpanjat, fejn meħtieġ, minn proposti għar-reviżjoni ta' dan ir-Regolament. Artikolu 7 Dħul fis-seħħ Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil- Ġurnal Uffiċjali ta' l-Unjoni Ewropea . Brussell, Għall-Parlament Ewropew Għall-Kunsill Il-President Il-President [1] Sors: Statistiċi ta’ l- Airclaims għall-2003 u statistiċi ppublikati fl-2003, il-kapitolu 3.5.14 « traffiku f’ ajruporti magħżula ewlenin » ; dawn l-istatistiċi huma bbażati fuq informazzjoni korrelatata minn informazzjoni tal-Kunsill Internazzjonali ta’ l-Ajruporti, l-Organizzazzjoni Internazzjonali ta’ l-Avjazzjoni Ċivili, l- Airports Magazine u l-awtoritajiet lokali ta’ l-ajruport. [2] Ara r-Regolament tal-Kunsill (KEE) Nru 3922/91 dwar l-armonizzazzjoni tal-kondizzjonijiet tekniċi mitluba u l-proċeduri amministrattivi fil-qasam ta’ l-avjazzjoni ċivili u li tistabbilixxi Aġenzija Ewropea tas-Sigurtà ta’ l-Avjazzjoni; ir-Regolament tal-Parlament Ewropew u tal-Kunsill (KE) Nru 159/2002 dwar ir-regoli komuni fil-qasam ta’ l-avjazzjoni ċivili li jistabbilixxi Aġenzija Ewropea tas-Sigurtà ta’ l-Avjazzjoni; id-Direttiva tal-Kunsill 94/56/KE li tistabbilixxi l-priċipji fundamentali li jiggvernaw l-investigazzjoni ta’ l-inċidenti u l-aċċidenti ta’ l-avjazzjoni; id-Direttiva 2003/42/KE tal-Parlament Ewropew u tal-Kunsill dwar ir-rappurtar ta’ l-inċidenza fl-avjazzjoni ċivili. [3] Ir-Regolament tal-Parlament Ewropew u tal-Kunsill (KE) Nru 159/2002 dwar ir-regoli komuni fil-qasam ta’ l-avjazzjoni ċivili li jistabbilixxi Aġenzija Ewropea tas-Sigurtà ta’ l-Avjazzjoni, l-Artikolu 7 [4] ĠU L 143, tat-30.4.2004, p. 76. [5] Ir-Regolament tal-Kunsill (KE) Nru 323/1999 li jemenda r-Regolament (KEE) Nru 2299/89 dwar kodici ta’ kondotta għal sistemi ta’ prenotazzjoni kompjuterizzata (SPK) [6] Impenn Volontarju mill-Industrija, iffirmat fl-14 ta’ Frar 2002; websajt: http://europa.eu.int/comm/transport/air/rights/commitments_en.htm. [7] ĠU C [...], [...], p. [...]. [8] ĠU C [...], [...], p. [...]. [9] ĠU C [...], [...], p. [...]. [10] ĠU C [...], [...], p. [...]. [11] ĠU L 158, tat-23.6.1990, p. 59. [12] ĠU L 220, ta' l-24.4.1989, p. 1. [13] ĠU L 40, tat-13.2.1999, p. 1.